DGHyî da zanayene ke înan çarçiwaya hemleya “Serî Hilde” de seba wedartişê tecrîdê serê rayberê şarê Kurdî Abdullah Ocalanî tayê çalakîyî viraştê. Goreyê eşkerayîye Antalya, Denîzlî, Enqere, Mersîn, Muxla û Kocaelî de şeş wesayîtî û yew zî makîneyê karî ameyî vêşnayene.
Detayê çalakîyan wina yê:
-Roja 29ê Teşrîna peyêne de saetanê şanî de qezaya Manavgatî ya Antalya de hetê Yewîya Qesasî ya Şehîd Harûn Serhedî ra wesayîtêk ame vêşnayene. Wesayît bi temamî ame îmhakerdene.
-Roja 30ê Teşrîna peyêne de saetanê şanî de qezaya Buldanî ya Denîzlî de hetê Yewîya Qesasî ya Şehîd Dîlan Kortake ra di wesayîtî ameyî vêşnayene. Çalakîye de her di wesayîtî zî bi temamî ameyî îmhakerdene.
-Roja 5ê Kanûne dorê saet 03.00 de qezaya Erdemlî ya Mersînî de hetê Yewîya Qesasî ya Şehîd Zanayî ra mînîbusêk amî vêşnayene. Na çalakîye de wesayît bi temamî ame îmhakerdene.
-Roja 7ê Kanûne dorê saet 05.00 de qezaya Golbaşi ya Enqereyî de hetê Yewîya Qesasî ya Şehîd Firat Zilanî ra makîneyêkê karî ke harfîyat de ameyêne şuxulnayene ame vêşnayene. Makîneyê karî bi temamî îmha bi û xesaro madî virazîya.
-Roja 10ê Kanûne dorê saet 02.00 de qezaya Mîlasî ya Muxla de hetê Yewîya Qesasî ya Şehîd Zelal Garzane ra wesayîtêk ame vêşnayene. Wesayît bi temamî ame îmhakerdene.
-Roja 12ê Kanûne saetanê şanî de qezaya Darica ya Kocaelî de hetê Yewîya Qesasî ya Şehîd Kawayî ra wesayîtêk ame vêşnayene. Çalakîye de wesayît bi temamî ame îmhakerdene.
